Jose Ramon Soroiz

Jose Ramon Soroiz Ormazabal (Legorreta, 1951ko otsailaren 24a - ), ezizenez Pinpix, euskal aktorea da. Telebista, zinema eta antzerkigintza jorratu ditu Soroizek bere ibilbide emankorrean, kasurik gehienetan komedia landuz. 2025eko Donostiako Zinemaldian, aktore onenarentzako saria irabazi zuen Soroizek, Maspalomas euskarazko filmean eginiko lanagatik; eta 2026an, lan berdinagatik, aktore onenaren Espainiako Goya saria irabazi zuen.

Antzerkigintzan, Tanttaka taldearekin aritu izan da Soroiz gehienbat, eta hauexek dira taularatu dituen lanik garrantzitsuenak: Agur Eire, agur (1988), Ama begira zazu eta Dakota (1998), El florido pensil (1996), Novecento: Ozeanoko pianista (2000).

Zinemagintzari dagokionez, Ke arteko egunak (1989), Vacas (1991) eta Maité (1994) filmak aipa daitezke. Telebistari dagokionez, berak sortu ditu azken urteotan Euskal Telebistak izan dituen pertsonaiarik ezagun eta esanguratsuenak, besteak beste, Bi eta bateko Joxe Lontxo (1991tik aurrera) edota 1995etik 1997ra eman zen Jaun eta Jabe telesaileko Joxantonio lehendakaria. Euskal Telebistak emandako Goenkale (1994), Maité (1998) eta Ertzainak (1999) telesailetan ere rol garrantzitsuak izan ditu, eta Espainiako telebistan ere parte hartu du, besteak beste, Policías telesailean.

Telebistarako lanik gehienetan alde komikoa landu badu ere, argi utzi du Soroizek hori baino erregistro askoz ere zabalagoko aktorea dela.
 Lanak 

 Zinema 

 Maspalomas (2025)
 Maixabel (2021)
 Begia begi truk (film laburra) (2020)
 Amama (2015)
 Loreak (2014)
 Urteberri on, amona (2011)
 Agur Etxebesteǃ (2019)
 Kutsidazu bidea, Ixabel (2006)
 Sí, quiero... (1999)
 40 ezetz (1999)
 Pase negro (1998)
 El florido pénsil (1996)alt=|thumb|455x455px|Artikulua Euskaldunon Egunkarian, Tanttaka taldearen El florido Pensil antzerki lanaz, 1996-02-23
 Maité (1994)
 Offeko maitasuna (1992)
 Vacas (1992)
 Aquel mundo de Jon (1991)
 Ke arteko egunak (1990)
 El anónimo... ¡vaya papelón! (1990)
 Karlistadaren kronika 1872-1876 (1988)
 A los cuatro vientos (1987)
 Petit casino (1986)
 Tasio (1984)
 Balantzatxoa (1978)

 Telebista 
 Irabazi arte (2022)
 Beti mugan (2021)
 Altsasu (2020)
 Patria (2020)
 Martin (2003-2008)
 Kilker Dema (2001)
 Ertzainak (1999)
 Maité (1998)
 Jaun ta Jabe (1997)
 Goenkale (1994 eta 2002)
 Bertan Zoro (1991-1992)
 Bi eta bat (1991 eta 2012)
 Del Miño al Bidasoa (1988)
 Pedro I el Cruel (1988)
 Bai Horixe (1984-1987)

 Antzerkia 
 Metxa (2003)
 El pianista del océano
 El porqué de las cosas
 Muerte accidental de un anarquista
 Agur Eire... agur (1988)
 Eclipse (1986)
 El ascensor se ha bloqueado (1985)
 Gure herria (1984)

 Sariak eta aintzatespenak 

 2025ean Donostiako Zinemaldiko interpretazio protagonista onenaren zilarrezko maskorra, “Maspalomas” pelikulan egindako interpretaziorengatik
 2025ean gizonezkoen interpretazio onenaren Forqué saria “Maspalomas” pelikulan egindako interpretaziorengatik.
 2025ean gizonezko aktore protagonista onenaren Feroz saria “Maspalomas” pelikulan egindako interpretaziorengatik 
 2026ean gizonezko aktore protagonista onenaren Goya saria “Maspalomas” pelikulan egindako interpretaziorengatik 

 Erreferentziak 

Kategoria:Legorretako aktoreak
Kategoria:Gizonezko Aktore Onenaren Zilarrezko Maskorra